Egil Monn-Iversen

Egil Ragnar Monn-Iversen (født Egil Ragnar Monn; 1928–2017) var en norsk komponist, dirigent, arrangør og TV- og filmprodusent. Han utøvde betydelig innflytelse innen musikk, film, opera, TV, revy og teater i Norge fra 1950- til begynnelsen av 2000-tallet.Aftenposten 06.09.1986, s. 26, «Som Higgins blir han høy og mørk» Sitat: "Det må være Egil Monn-Iversen. Gudfaren personlig."

Monn-Iversen komponerte musikken til rundt 100 tv- og filmproduksjoner, og komponerte og arrangerte musikk på mange hundre plateinnspllinger. Han produserte minst 25 spillefilmer gjennom sitt eget produksjonsselskap EMI Produksjon, og bidro til en rekke andre produksjoner gjennom andre selskaper. Monn-Iversen var den fremste pioneren for utviklingen av et skandinavisk musikalmiljø, og bidro fra 1955 til begynnelsen av 2000-tallet til over 50 musikaloppsetninger i Skandinavia, hvorav minst 15 av dem ble komponert av Monn-Iversen selv. Han var dessuten også komponist og arrangør på over 50 revy- og teaterforestillinger.

Monn-Iversen hadde en rekke sentrale posisjoner i norsk kulturliv som musikkansvarlig i NRKs underholdningsavdeling i 34 år, styreformann i 15 år ved Den norske Opera, direktør ved Chat Noir og som musikkansvarlig ved Det Norske Teatret.

Han var gift med den norske sangeren og skuespilleren Sølvi Wang.

Biografi
 Oppvekst og ungdomstid 
Egil Monn-Iversen vokste opp i et musikalsk hjem. Far, Rudolf Johannes Iversen, spilte cello og fløyte, og var leder i Norges Sangerlag. Mor, Elvira Constanse Monn, spilte piano. Bror, Arne Monn-Iversen, spilte fiolin, og ble profesjonell fiolinist i Oslo-Filharmonien. Selv spilte Egil Monn-Iversen piano, og studerte hos Hugo Kramm, Robert Levin og Rolf Holger. Store deler av familien var engasjert i avholdsbevegelsen IOGT, og var spesielt involvert i den musikalske delen av organisasjonen.

På Hegdehaugen gymnas traff Monn-Iversen på 1940-tallet sin livslange kunstneriske partner, og senere ektefelle, Sølvi Wang. Monn-Iversen giftet seg med henne i 1951, og de forble gift i 60 år, frem til hennes død i 2011. De fikk to barn; filmprodusent Stein Monn-Iversen i 1952 og tv-produsent Bitte Monn-Iversen i 1954.

19 år gammel ble Monn-Iversen kapellmester ved Den Norske Swingklubb med Sølvi Wang som vokalist. Først med seks musikere i 1947, for så å øke til 15 musikere i 1949. Jazzmusikk ble Monn-Iversens hovedsjanger gjennom en rekke storband.

Yngvar Wang, Sølvi Wangs far, var en av Monn-Iversens musikalske idoler, og han hjalp sin svigersønn med å få undervisning i arrangement og orkestering hos sin venn og kollega Sverre Bergh. Denne læretiden ble viktig for Monn-Iversen, siden orkestering og arrangering skulle bli det kunsteriske faget som Monn-Iversen anså som sin hovedbeskjeftigelse gjennom karrieren.alt=|miniatyr|Komponisten, arrangøren og produsenten Egil Monn-Iversen (øverst) med Oddvar Sanne, Nora Brockstedt, Per Asplin, Sølvi Wang og Arne Bendiksen i The Monn Keys 1954. 
 The Monn Keys 
Ved Hegdehaugen gymnas hadde Sølvi Wang dannet en egen sanggruppe, De fem sure. Denne gruppen dannet grunnlaget for kvintetten Monn-Iversen og Wang etablerte i fellesskap i 1948, og som fikk navnet The Monn Keys.

Truppen ble hentet til Chat Noir i 1952 av teatersjef Jens Book-Jenssen. Book-Jenssen hadde kjent Sølvi Wang siden hun var barn, og følgelig kjente han også godt til The Monn Keys. De neste årene var truppen å finne som fast innslag ved de fleste av revyene ved teatret. Monn-Iversen fulgte med som kapellmester, og tok over som teatersjef ved Chat Noir i 1959. Wang ble en stjerne på scenen, og Monn-Iversen i kulissene. Gruppen, og Monn-Iversen, ble ved teatret frem til 1963. miniatyr|Egil Monn-Iversen i orkestergraven, og Sølvi Wang på scenen. 10. oktober 1955 i forbindelse med revyen «Kjør Storgata» på Chat noir.  The Monn Keys dro på turné over store deler av Nord-Europa (inkludert Skandinavia, Benelux, Vest-Tyskland, Sveits og Østerrike). Spesielt oppnådde gruppen suksess i Norge og Sverige. Egil Monn-Iversen hadde med seg eget storband, kalt Egil Monn-Iversens orkester, på de fleste turneene. Eksempelvis var gruppen fast innslag med konserter i svenske folkparker og Liseberg hver sommer. Gruppen hadde bygd opp stor popularitet gjennom å være en del av Nordvisjonsprogrammene Slagerparaden og Prospektkortet.

I samarbeid med The Monn Keys' medlemmer stiftet Monn-Iversen firmaet Egil Monn-Iversen A/S. Selskapet ga ut plater på en rekke etiketter, og sto i 1957 for 23 % av omsetningen i platebransjen. Selskapet drev i tillegg som musikkforlag, konsertbyrå, jukeboksoperatør og revy- og filmprodusent. Da selskapet ble nedlagt tok Arne Bendiksen over hoveddriften. Enkelte avdelinger fikk drive videre alene, deriblant impresarioaktiviteten som Gunnar Eide fikk ta ut for å starte byrået Gunnar Eide Concerts, i dag en del av Live Nation.

The Monn Keys ble Norges første internasjonale popeksport da de ga ut albumet «Dreamsville» i USA i 1960.Dreamsville - The Monn Keys på Amerikatur, Musikk fra Norge, 26. februar 2013

 Plateproduksjon 
Monn-Iversen har bidratt som produsent, komponist og arrangør på mange hundre plateinnspillinger på de fleste store norske platemerker. Spesielt ble det mange utgivelser på de etikettene som var eid av eget selskap; Triola, Karusell, Nor-Disc og Forum.

Monn-Iversen samarbeidet om plateutgivelser med blant andre The Monn Keys, Wenche Myhre, Jens Book-Jenssen, Arve Opsahl, Inger Jacobsen, Kurt Foss og Reidar Bøe, Elisabeth Granneman, Sølvi Wang, Nora Brockstedt, Ivar Medaas, Rolv Wesenlund, Hanne Krogh, Kirsti Sparboe, Dag Frøland, Sissel Kyrkjebø, Mari Maurstad, Liv Ullmann og Bare Egil Band.

Hans utgivelse av Sissel Kyrkebøs Glade jul er det mestselgende albumet gjennom tidene i både Norge og Danmark. Platen solgte 1 million totalt i de to landene, hvorav 600 000 ble solgt i Norge.

Bandet Multicyde slo i 1999 gjennom med låta «The Claptrap» som var basert på et musikkstykke skrevet av Monn-Iversen. Kuttet var fra episoden «Bare vi to?» i serien Fleksnes fataliteter. Sangen nådde en andreplass på VG-lista.

 Radio og Fjernsyn 
1953 fikk Egil Monn-Iversen sitt første faste arbeid i NRK. Da hans kone, Sølvi Wang, trakk seg som musikkansvarlig for jazz og dansemusikk tok han  over hennes tidligere ansvar for oppsetning av radioens morgenkonsert. Senere kom nye engasjementer gjennom at The Monn Keys ble faste deltagere i tv-underholdningen på 60-tallet.

Fra 1964 ble Egil Monn-Iversen fast tilknyttet underholdningsavdelingen som musikalsk leder, og fikk gjennom det en sentral posisjon i musikalske valg som angikk fjernsynet. Han skrev og arrangerte musikk til en lang rekke tv-serier, deriblant Rød snø, Helmer & Sigurdson, Fleksnes fataliteter, Vestavind og Blindpassasjer. Han arbeidet blant annet som arrangør og dirigent ved nesten samtlige Melodi Grand Prix-finaler frem til midten av 80-tallet, og var selv musikalsk ansvarlig da Norge fikk sin første internasjonale finale i 1986.

I samarbeid med Harald Tusberg fikk han realisert en stor hyllest til verdens musikaler gjennom serien Musikkspill der numre fra de største musikalene gjennom tidene ble gjenskapt av NRK.  
 Musikal og teater 
miniatyr|West Side Story på Det norske teatret i 1965. Sølvi Wang og Rikki Septimus i front.
I 1964 ble Sølvi Wang hentet til hovedrollen som Gunnvor Smittstugen i originaloppsetningen av musikalen Trost i taklampa ved Det norske teatret. Musikken var skrevet av Finn Ludt.  Etter instruksjon fra sin mann, klarte hun å få ham med som arrangør. Dette skulle være starten på et langt samarbeid ved teatret, der Monn-Iversen var musikalske ansvarlig og arrangør for internasjonale musikaler som Annie Get Your Gun, The King and I, West Side Story, Spellemann på taket, Les Miserables, Operafantomet, Jesus Christ Superstar og Cats.

Ved Det norske teatret skapte Monn-Iversen dessuten flere egne musikaler, i kompaniskap med Harald Tusberg. Deriblant suksessene Bør Børson jr, Ungen og Jeppe.

Monn-Iversen skrev ny musikk til en rekke tradisjonelle teaterstykker ved scenen. Høydepunkter fra denne originalmusikken ble i 1996 ble utgitt på CD under tittelen Scenemusikk produsert for Det norske teatret.

 Filmproduksjon 
Egil Monn-Iversen var med på å etablere filmproduksjonsselskapet Contact Film AS, og var aksjonær i Teamfilm AS. Han eide 100% av filmproduksjonsselskapet EMI Produksjon AS, som produserte rundt 25 norske spillefilmer, deriblant Norske byggeklosser, Den siste Fleksnes, Bør Børson Jr. og Ungen.

Selskapet produserte både drama og komedie, og Monn-Iversen mente at begge deler var å anse som kunst. Spesielt hadde Monn-Iversen et mål å finne en sann norsk filmkunstner - som svar på svenskenes Ingmar Bergmann. Hans utsagn her fra magasinet «Film og kino» i 1966:En fremtid for norsk film ligger i (…) det enkle faktum at vi må finne en filmkunstner. – Dyktige håndverkere er bra nok, men den livgivende injeksjon kan bare komme fra en kunstner, og finner vi først den ene, er jeg overbevist om at andre vil følge etter.

For å finne denne kunstneren må staten og produsentene til å begynne med tape penger, ta feil ni ganger, men ha rett den tiende, og da vil det vise seg at investeringene var lønnsomme tross alt.Spesielt skulle Monn-Iversens samarbeid med Pål Bang-Hansen og Sverre Udnæs være sentral i jakten på slike fremragende filmkunstnere.

Monn-Iversen har gjennom sitt selskap EMI Produksjon AS produsert 3 av de 10 best besøkte filmene mellom 1950 og 2007. Operasjon Løvsprett (1962) oppnådde publikumstall på ca. 1 630 000, Bør Børson jr (1974) oppnådde publikumstall på 1 116 049 og Den siste Fleksnes (1974) oppnådde publikumstall på 957 761.

Utenom produsentrollen er Monn-Iversen den mest brukte norske filmkomponisten gjennom tidene, og han komponerte musikken til over hundre norske spillefilmer og TV-serier.

 Privatteater 
1985 stiftet Monn-Iversen selskapet Thalia Teater A/S. Selskapet satte opp, i hans tid der, en rekke musikaler, revyer og farser, primært på Chateau Neuf i Oslo. Deriblant The Sound of Music, A Chorus Line, Sweeny Todd, Oliver, Sweet Charity, Hello, Dolly!, La Cage aux Folles og West Side Story.

Han etablerte også selskapet Proscenium AS, som blant annet sto for pan-skandinaviske teaterproduksjoner i samarbeid med Chinateatern i Stockholm og Tivoli i København. Monn-Iversen selv var også teatersjef ved Chinateatern, og satt som styremedlem ved Berns salonger, i Stockholm en periode. Da med musikaler som Grease, Fame, Cats, The Sound of Music og West Side Story.

 Andre biografiske elementer 
Monn-Iversen ble på 90-tallet musikalsk ansvarlig for OL på Lillehammer, og åpnings- og avslutningsseremonien. Da med bruk av en rekke ulike komponister, selv komponerte han inntogsmusikken.

Han har komponert en rekke populære enkeltsanger som Vise for gærne jinter og Trassvisa hennes Tora begge med tekster av Alf Prøysen.

Foruten Monn-Iversens profesjonelle virke var han gjennom sitt liv opptatt av kunst, og var blant annet en mesén for kunstnere som Jakob Weideman og Jens Johannessen. Han hadde på høydepunktet i karrieren en større kunstsamling.

Monn-Iversen hadde, gjennom sin datter Bitte, tv-regissør og produsent Johnny Bergh som svigersønn. Med Sølvi Wang hadde han tre barnebarn hvorav en av dem er tekstforfatter, tv- og sceneprodusent Magnus Monn-Iversen Sent i livet fikk Monn-Iversen to nye barn, Vår Celin og Johan Fasting, utenfor ekteskap. Sistnevnte er manusforfatter, og har skapt dramaserien Heimebane. Egil Monn-Iversen er onkel til journalisten Øyvind A. Monn-Iversen, som blant annet har vært tilknyttet Dagbladet med langrenn og fotball som spesialområde.

Monn-Iversen døde i 2017, og er begravet ved Nordre Gravlund i Oslo der han deler gravsted med sin kone og sine svigerforeldre. Store deler av hans øvrige familie ligger også på samme gravlund.

 Monn-Iversens stillinger i norsk kultur- og underholdningsliv 
 Kapellmester ved Chat Noir (1954–1963)
 Direktør ved Chat Noir (1959–1963)
 Direktør ved Edderkoppen teater (1960)
 Styreformann ved Den Norske Opera (1981–1996)
 Teatersjef og Kunstnerisk leder ved Chinateatern i Stockholm (fra 1997) Aftenposten, 08.01.1997, s. 35, «Blir teatersjef i Sverige»
 Styremedlem ved Berns salonger i Stockholm (fra 1997) 
 Leder for Norsk Konsertdireksjon
 Medlem av Arbeiderpartiets Kulturutvalg
 Medlem av Norsk kulturråds musikkutvalg
 Medlem av Redaksjonskomiteen for Klassikerserien
 Musikkonsulent / musikalsk leder i NRK (1964–1998)
 Musikkansvarlig ved Det norske teatret (fra 60-tallet)
 Musikalsk ansvarlig for Eurovision Song Contest 1986
 Musikalsk ansvarlig for OL i Lillehammer (1994)

 Utmerkelser 
 2016 Musikkteaterprisens Ærespris
 2002 Axel Waldemars minnepris
 1999 Juryens ærespris fra Edvard-prisen
 1998 Æres-Amanda
 1998 Ridder av 1. klasse av St. Olavs Orden
 1993 Familien Wilhelm Hansens legat
 1990 Gammleng-prisen i klassen veteran
 1989 Leif Justers ærespris
 1978 Spellemannprisen for musikkutgivelsen til Så lenge skuta kan gå
 1973 Juryens hederspris under Spellemannprisen 1972 for musikalen Bør Børson Jr.
 1972 Hulda Garborgs minnepris
 1967 Aamotstatuetten 
 1961 Norsk filmkritikerlags pris for musikken til spillefilmen Line

 Filmografier 

 Filmografi som produsent (utvalgte titler) 
 1987 På stigende kurs
 1982 Ta den ring (TV-serie)
 1981 Den grønne heisen
 1979 Kronprinsen
 1978 Blindpassasjer (TV-serie)
 1977 Øyeblikket
 1976 Helmer og Sigurdson (TV-serie) | Bør Børson II
 1975 Fru Inger til Østeråt | Skraphandlere 
 1974 Bør Børson Jr. | Bortreist på ubestemt tid | Den siste Fleksnes | Ungen
 1973 Kanarifuglen
 1972 Norske byggeklosser
 1970 Skulle det dukke opp flere lik, er det bare å ringe | Douglas | Balladen om mestertyven Ole Høiland
 1968 Mannen som ikke kunne le  |  Hennes meget kongelige høyhet 
 1966 Skrift i sne | Afrikaneren
 1965 4x4 - Pike med hvit ball (norsk bidrag til skandinavisk episodefilm) | Klimaks
 1964 Operasjon sjøsprøyt
 1963 Elskere | Vildanden
 1962 Operasjon Løvsprett
 1961 Line
 1959 5 loddrett

 Filmografi som komponist og arrangør (utvalgte titler) 
 2001 Skärvor och speglar (svensk kortfilm)
 2000 Soria Moria (TV-serie)
 1999 Nr. 13 (TV-serie)
 1994 Fredrikssons fabrikk - The movie | Vestavind (TV-serie)
 1992 Ute av drift! | Dødelig kjemi (TV-serie) 
 1990 Fredrikssons fabrikk (TV-serie) | Marerittet (TV-serie) | Den spanske flue (TV-film)
 1985 И на камнях растут деревья (norsk tittel: Dragens fange) | Rød snø (TV-serie)
 1983 SK-917 har nettopp landet... (TV-serie)
 1982 Brødrene Dal og spektralsteinene (TV-serie) | Ta den ring (TV-serie)
 1981 Den grønne heisen | Fem dagar i december (svensk TV-serie) | Septembermordet (TV-film) | Spøkelsesbussen (TV-film) | Saken Ruth Vang (TV-serie)
 1980 Herfra til Haglemoen (TV-serie)
 1979 Brødrene Dal og professor Drøvels hemmelighet (TV-serie) | Mareritt ved midtsommer (TV-film)
 1978 Fra profeten | Blindpassasjer (TV-serie) | Adam og Eva (TV)
 1977 Øyeblikket | Lykkespill (TV-serie)
 1976 Bør Børson II | Nitimemordet (TV-serie) | Farlig yrke (TV-serie) 
 1975 Fru Inger til Østråt | Skraphandlerne | Mamma (TV-serie) 
 1974 Bør Børson Jr. | Bobbys krig | Bortreist på ubestemt tid | Den siste Fleksnes | Ungen
 1973 Kanarifuglen
 1972 Ture Sventon - privatdetektiv | Marikens bryllup | Fleksnes fataliteter (TV-serie)
 1971 Norske byggeklosser | Gråt elskede mann | Major von Knarren (TV)
 1970 Skulle det dukke opp flere lik, er det bare å ringe | Skal vi leke gjemsel? | Douglas | Døden i gatene | Balladen om mestertyven Ole Høiland | Bedside Story (TV)
 1969 Himmel og helvete | Brent jord | Olsenbanden: Operasjon Egon | Taxi (TV-serie) | Barbara (fjernsynsteater)
 1968 Mannen som ikke kunne le | Sus og dus på by'n | Snow Treasure | Smuglere | Hennes meget kongelige høyhet | Ut av klemmen (Fjernsynsteatret)
 1967 Det største spillet | Stompa til sjøs | Og du (fjernsynsteater)
 1966 Sjuende far i huset | Før frostnettene | Skrift i sne | Hurra for Andersens | Afrikaneren | Kontorsjef Tangen (TV-serie)
 1965 Stompa forelsker seg | Skjær i sjøen
 1964 Operasjon sjøsprøyt | Nydelige nelliker
 1963 Vildanden | Elskere | Stompa, selvfølgelig! | Papirdragen (kortfilm)
 1962 Stompa & Co. | Operasjon Løvsprett | Tonny
 1961 Oss atomforskere i mellom | Line | Et øye på hver finger
 1959 5 loddrett
 1957 Peter van Heeren
 1956 Kvinnens plass | Kontakt!
 1954 Troll i ord | Kasserer Jensen | Portrettet
 1953 Brudebuketten
 1952 Vi vil skilles | Tirich Mir til topps
 1945 Blåjackor

 TV-program filmografi (ikke drama) som arrangør, kapellmester og/eller musikalsk ansvarlig (utvalg) 
 1996 Eurovision Song Contest 1996 (TV)
 1995 O.J. - på nye eventyr (TV)
 1994 Erik Bye: En sang er alt jeg har (TV) | O.J. - ute på prøve (TV) | Åpningsseremonien for Lillehammer OL 1994 (TV) | Avslutningsseremonien for Lillehammer OL 1994 (TV)
 1992 Holmenkollen 100 år! (TV)
 1990 Wenche Myhre – en entertainer (TV)
 1988 Norsk promenadekonsert på Bergenhus (TV) | Et bilde av Erik Bye (TV)
 1987 Sommer i Tyrol (TV) | Jul på Akershus slott (TV) | I begynnelsen var Otto (TV)
 1986 Folk og røvere i Kardemomme by (TV) | Eurovision Song Contest 1986 (TV)
 1985 Lørdagsbilaget (TV)
 1984 Melodi Grand Prix 1984 (TV)
 1982 Melodi Grand Prix 1982 (TV)
 1981 Vær så god neste! (TV) | Melodi Grand Prix 1980 (TV) | Kom inn! (TV)
 1980 Musikkspill (TV) | Melodi Grand Prix 1980 (TV)
 1979 Melodi Grand Prix 1979  (TV)
 1977 En musikkens vandringsmann (TV)
 1974 Melodi Grand Prix 1974 (TV)
 1971 Melodi Grand Prix 1971 (TV)
 1969 Melodi Grand Prix 1969 (TV)
 1966 Melodi Grand Prix 1966 (TV)
 1965 Melodi Grand Prix 1965 (TV)
 1963 Prosjektkortet (TV)
 1962 Lommeoperetten (TV)
 1961 Slagerparaden (TV)
 1960 Melodi Grand Prix 1960

 Musikal- og teateroppsetninger 

 Musikaler som komponist 
 2003 Musical Musikal (Det norske teatret)
 1999 Kjøpmannen i Venezia (Teatret Vårt)
 1994 Charlies Tante (Det norske teatret og Chateau Neuf i 1995)
 1993 Den stundeslause (Det norske teatret)
 1992 Børne Østermanns Huskors (Det norske teatret)
 1990 Jacob Von Tyboe (NRK) | Styrmand Karlsen (København)
 1981 Vikinger (Oslo Nye Teater)
 1976 Jeppe (Det norske teatret)
 1975 Tørres Snørtevold (Rogaland Teater og Oslo Nye Teater i 1976, og igjen på Rogaland Teater i 1999)
 1973 Ungen (Det norske teatret) (også blant annet satt opp på Det norske teater i 1997, Torshovteatret 2014 og Oslo Nye Teater 2026)
 1972 Bør Børson Jr. (Det norske teatret) (også blant annet satt opp på Det norske teater 2001, Trøndelag teater 1973, 1998 og 2013, Riksteatret 1973 og Hålogaland teater 2009, Teater Innlandet 2018, Turnéteateret 2022)
 1971 Høne Pøne (Oslo Nye Teater) | Tordenshow (Oslo Nye Teater og ved Trøndelag teater i 1986)
 1957 Fifty-Fifty (Centralteatret)
 1956 Karlsson på taket

 Teateroppsetninger som komponist 
 2002 Anna Karenina (Det norske teater)
 1999 Hustruskolen (Det norske teatret) | Ein sommars dag av Jon Fosse (Det norske teatret)
 1998 Krokryggen av Kjell Aukrust (Det norske teatret)
 1997 Misantropen (Det norske teatret) 
 1996 Om mus og menn av John Steinbeck (Det norske teatret) | Lasso rundt fru Luna av Angar Mykle (Teatret vårt)
 1994 Absalon Holmarøy og kvinnene hans av Ingvar Moe (Det norske teatret)
 1993 Cyrano de Bergerac (Det norske teatret)
 1991 Jakob Sande og Jon Eikemo...trur eg (Det norske teatret) | Ein utstoppa hund av Staffan Göthe (Det norske teatret) | Medmenneske av Olav Duun (Det norske teatret)
 1982 Medea (Det norske teatret)
 1980 Tidsnød av Sverre Udnæs (Det norske teatret) | Molière av Mikhail Bulgakov (Det norske teatret) | Kollontaj av Agneta Pleijel (Det norske teatret) | Ein midtsommarnattsdraum av William Shakespeare (Det norske teatret) 
 1979 Kirsebærhagen av Anton Tsjekov (Det norske teatret) | L/L Wang & Nilsen (Det norske teatret)
 1977 Tre ønsker (Dukketeatret - Oslo Nye Teater)
 1976 Høna som måtte... (Dukketeatret - Oslo Nye Teater)
 1975 Gropa av Kent Andersson (Det norske teatret)
 1974 Kjæm du i kveld av Alf Prøysen (Det norske teatret)
 1972 Tvillingene av William Shakespeare (Teatret Vårt) | Til helvete heller (Scene 7) | Kjære kolleger (Riksteatret)
 1962 Bodskapet til Maria av Paul Claudel (Det norske teatret)

 Oppsetninger som produsent, arrangør, musikalsk leder og/eller lignende 
 2002 Draumen om Narnia (Det norske teater)
 2001 Pinocchio (Det norske teatret) | Historier frå Wienerskogen (Det norske teatret)
 2000 Ronja Røverdatter (Det norske teatret) | Jesus Christ Superstar (Trøndelag teater) | Keisaren av Portugalia (Det norske teater)
 1999 Emil i Lønneberget (Det norske teatret) | Folk og røvere i Kardemommeby (Trøndelag teater)
 1998 Miss Saigon (Göta Lejon, Stockholm) | Karusell (Det norske teatret) | The Black Rider (Det norske teatret) | Spelemann på taket (Trøndelag teater)
 1997 Bøddelen (Det norske teatret) | West Side Story (Trøndelag teater) | 17. mai! (Oslo Nye Teater) | Guten og stjerna (Det norske teater)
 1996 A Chorus Line (Chateau Neuf) | Juleevangeliet (Det norske teatret) | My Fair Lady (Den Nationale Scene)
 1995 The Sound of Music (Göta Lejon, Stockholm) | A Chorus Line (Riksteatern/Store teatern, Göteborg)
 1994 Trost i taklampa (Riksteatret)
 1993 Fame (Chinateatern, Stockholm, Sverige) | Elvira Madigan (Det norske teatret)
 1992 Oliver (Chateau Neuf) | Tolvskillingsoperaen (Det norske teatret) | Dyrene i Hakkebakkeskogen (Nationaltheatret) | Per Aabel 90 år (Nationaltheatret) | Lekeland (Chat Noir)
 1991 Sweeney Todd (Det norske teatret) | Grease (Chinateatern) | Annie (Bryggeteateret)
 1990 Reisen til Julestjernen (Nationaltheatret) | Hello, Dolly! (Chateau Neuf) | Jesus Christ Superstar (Det norske teatret) | West Side Story (Chateau Neuf) | Operafantomet (Det norske teatret) | Einar Schankes 40-års jubileumsrevy (ABC-teatret)
 1989 Sweet Charity (Chateau Neuf) | Skatten på sjørøverøya (Chateau Neuf) | Annie Get Your Gun (Chinateatern, Stockholm) | West Side Story (Chinateatern, Stockholm) | Blodsbrør (Det norske teatret) | Cabaret Bécaud (Det norske teatret) | Reisen til Julestjernen (Nationaltheatret)
 1988 Les Misérables (Det norske teatret) | The Sound of Music (Chateau Neuf) | Reisen til Julestjernen (Nationaltheatret)
 1987 La Cage aux Folles (Chateau Neuf) | Spelemann på taket (Det norske teatret) | Cats (Chinateatern, Stockholm)
 1986 Knut Gribb tar Bergenstoget (Den Nationale Scene) | Annie Get Your Gun (Chateau Neuf) | My Fair Lady (Chateau Neuf)
 1985 Cats (Det norske teatret) | Sommer i Tyrol (Chateau Neuf) | Folk og røvere i Kardemommeby (Den norske opera)
 1984 Lærde damer (Det norske teatret) | Guys and Dolls (Trøndelag teater) | Trost i taklampa (Det norske teater) | Slottstappet (Chateau Neuf)
 1983 A Chorus Line (Chateau Neuf) | Flaggermusen (Oslo Nye Teater) | Balletten på scenen! (Det norske teater) | Revy 83 (ABC-teatret)
 1982 West Side Story (Det norske teatret) | Kvitt ekteskap (Det norske teatret) | Dyrene i Hakkebakkeskogen (Oslo Nye Teater)
 1981 My Fair Lady (Trøndelag teater)
 1980 Piaf (Det norske teatret) 
 1979 L/L Wang & Nilsen (Det norske teatret) | Haren og hauken (Det norske teatret) | Flaggermusen (Trøndelag teater) | Guys and Dolls (Rogaland teater) | Konsert for lukket avdeling (Nationaltheatret)
 1978 Så lenge skuta kan gå (Det norske teatret) | An der schönen blauen Donau (Det norske teatret) | Jeppe på berget (Rogaland teater) | Juno og påfuglen (Det norske teater) | Heilage Johanna frå slaktehusa (Det norske teater)
 1976 Insektliv (Det norske teatret)
 1975 Jacques Brel er her i kveld og bur bra i Paris (Det norske teatret) | Trost i taklampa (Trøndelag teater) | Det gode mennesket i Sezuan (Det norske teatret)
 1974 Svejk i Andre Verdenskrigen (Det norske teatret)
 1972 Celebration (Riksteatret)
 1971 Zorba (Det norske teatret) 
 1970 Mannen frå La Mancha (Det norske teatret) | Operette (Det norske teatret)
 1969 Dyrene i Hakkebakkeskogen (Nationaltheatret) | Vi to! Vi to! (Det norske teatret) | Stor ståhei for ingenting (Oslo Nye Teater)
 1968 Spelemann på taket (Det norske teatret) | Cabaret (Oslo Nye Teater)
1967 Folk og røvere i Kardemomme by (Nationaltheatret) | Lykkelig er den...! (Chat noir)
 1966 The King and I (Det norske teatret) | Lyse øyeblikk (Chat noir) 
 1965 West Side Story (Det norske teatret) | Hvordan man blir direktør (Oslo Nye Teater) | Popp, pupp og PR (Chat noir)
 1964 På hatt med by'n (Edderkoppen teater) | Annie Get Your Gun (Det norske teatret) | Ai, ai, for ein artig krig! (Det norske teatret)
 1963 Trost i taklampa (Det norske teatret) | Under samme hatt (Edderkoppen teater) | Kiss Me, Kate (Oslo Nye Teater)
 1962 Folk og røvere i Kardemommeby (Riksteateret) | Folk og røvere i Kardemomme by (Nationaltheatret) | Kyss katta (Chat noir)
1961 Vi jubler (Chat noir)
1960 Askepott og Lillemus-mei (Nationaltheatret) | Folk skal trives (Chat noir) | Norsk dusteforbunds jubileumsrevy: Vi gratulerer! (Chat noir)
1959 Det går på by'n (Chat noir) | Folk og røvere i Kardemomme by (Nationaltheatret)
1958 Trykk på knappen! (Chat noir)
1956 Smilebåndet (Chat noir)
 1955 Can-Can (Det Nye Teater) | Kjør Storgata! (Chat noir)
1954 Over alle grenser (Chat noir)
1953 Være – eller ikke være (Chat noir)

 Plateutgivelser 
Et utvalg plateutgivelser som kun inkluderer Monn-Iversens originalkomposisjoner: 
 2016 Himmel og helvete (filmmusikk, restaurert)
 1996 Scenemusikk produsert for Det norske teatret
 1994 Den Stundeslause (originalensemblet fra scene)
 1993 Norske Filmklassikere (diverse filmmusikk)
 1992 Brørne Østermanns Huskors (originalensemblet fra scene)
 1990 Mari Maurstad & Kari Stokke: Viser for gærne jinter. Sanger av Egil Monn-Iversen
 1978 Liv Ullmann: Fra Profeten
 1977 Reisen til Julestjernen (filmmusikk)
 1976 Jeppe (originalensemblet fra scene)
1975 Skraphandlerne (filmmusikk)
 1973 Ungen (originalensemblet fra scene)
 1972 Bør Børson jr. (originalensemblet fra scene)
 1970 Balladen om mestertyven Ole Høiland (filmmusikk)
1969 Olsenbanden / Tre musketerer med Arve Opsahl, Carsten Byhring og Sverre Holm (filmmusikk)
 1966 Hurra for Andersens (filmmusikk) | Stompa forelsker seg (filmmusikk)
 1965 Skjær i sjøen (filmmusikk)
 1964 Operasjon Sjøsprøyt (filmmusikk)
 1963 Stompa, selvfølgelig! (filmmusikk)
 1962 Suite fra filmen Tonny (Kringkastingsork./Ø. Bergh)
 1961 Et øye på hver finger (filmmusikk) | Line (filmmusikk) | Tonny (filmmusikk)
 1958 5 loddrett (filmmusikk)
 1957 Fifty/Fifty (studioversjon)
1954 Man Må Tute Med De Ulve Som Er Ute / Vinter I Eventyrland med Ib Schønberg og The Monn Keys

Et utvalg plateutgivelser der Monn-Iversen har bidratt som arrangør, komponist, dirigent og/eller produsent:
 1996 Absolutt ikke Bare Egil Band med Bare Egil Band
1995 Din drøm er min med Wenche Myhre
1992 Musikalen Oliver!
 1991 Jakob Sande & Jon Eikemo – trur eg med Jon Eikemo
 1987 Glade jul med Sissel Kyrkjebø
1986 Knut Gribb tar Bergenstoget av Knut Skodvin
1984 Spøk og alvor i badekaret med Harald Tusberg
1983 Vi lever med Wenche Myhre
 1982 Lykkeland med Hans Josefsson (filmmusikk)
1980 Sámiid Ædnan med Sverre Kjelsberg og Mattis Hætta
 1979 Klovnerier med Dag Frøland
 1977 Folk og røvere i Kardemommeby med Thorbjørn Egner, Per Aspelin med flere | Serenade med Kirsti Sparboe
1974 Novelties med Kjell Bækkelund og Robert Levin
1972 Einar Gerhardsen presenterer arbeidersanger med Erik Bye, Jonas Brunvoll og Alf Cranner | Kjære lille Norge med Einar Schanke, Dizzie Tunes, med flere
1971 Klatremus og de andre dyrene i Hakkebakkeskogen med Birgit Strøm, Sølvi Wang, Arne Lie, Knut Risan, med flere
1969 Oj, oj, oj, så glad jeg skal bli med Kirsti Sparboe | Song of Norway med Sølvi Wang
 1968 Tre i parken med Kirsti Sparboe, Oddvar Sanne og Arne Bendiksen | Fy, Fy, Nei, Nei, Huff, Huff, Så Synd / Rock Around The Clock med Oslo Harmonikvartett (Sølvi Wang, Wenche Myhre og Kari Diesen)
1967 Sussebass / Klara og Sara og Trine med Oslo Harmonikvartett (Sølvi Wang, Wenche Myhre og Kari Diesen)
 1963 The Monn Keys
 1961 Here Are The Monn Keys med The Monn Keys 
1954 Blue Skies / Jumpin' At The Woodside med Verden rundt's All star band

 Referanser 

 Eksterne lenker 


 Radioprogram om Sverre Gunnar Hagas biografi

Kategori:Norske komponister
Kategori:Norske filmmusikkomponister
Kategori:Norske dirigenter
Kategori:Norske TV-produsenter
Kategori:Norske filmprodusenter
Kategori:Norske musikere
Kategori:Norske teatersjefer
Kategori:Programskapere for NRK
Kategori:Vinnere av Spellemannprisen
Kategori:Vinnere av Spellemannprisens hederspris
Kategori:Amandakomiteens Ærespris
Kategori:Riddere av 1. klasse av St. Olavs Orden
Kategori:Personer fra Oslo